Ericu950/Stoicheia-meter-silver huggingface dataset:
καὶ γὰρ ὕστερον Ἀμάν , βουλό μενος ἀποκτεῖναι τὸν Μαρδοχαῖον καὶ τὸ τούτου γένος , προσελθὼν τῷ βασιλεῖ Ἀρταξέρξῃ τὰ ὅμοια συνεβουλεύσατο , ὅπως ἐκ βασιλικοῦ δόγματος τῇ τεσσαρεσκαιδεκάτῃ τοῦ δωδεκάτου μηνὸς μιᾷ ἡμέρᾳ οἱ πάντες Ἰουδαῖοι ἀποκτανθῶσιν .
ὁ μὲν οὖν Δανιήλ ἡνίκα ἔγνω τὸ γεγραμμένον , νοήσας τὴν εἰς αὐτὸν γεγενημένην ἐπιβουλὴν οὐκ ἐφοβήθη οὐ δὲ ἐδειλίασεν , ἑτοίμως ἔχων βρῶμα τοῖς θηρίοις παραδοθῆναι ἢ ὑποταγῆναι τῷ προστάγματι τοῦ βασιλέως ·
καί τι ἔχων προκέντημα τὸ ἐπὶ τῶν τριῶν παίδων γεγενημένον , ὡς μὴ βουληθέντες τῇ εἰκόνι τοῦ βασι λέως προσκυνῆσαι ἐκ καμίνου πυρὸς διεσώθησαν 0 .
καὶ δὴ εἰσελθὼν εἰς τὸν οἶκον αὐτοῦ ἤνοιξεν τὰς θυρίδας ἐν τοῖς ὑπερῴοις κατέναντι Ἱερουσαλὴμ καὶ καιροὺς τρεῖς τῆς ἡμέρας ἦν κάμπτων ἐπὶ τὰ γόνατα αὐτοῦ καὶ προσευχόμενος καὶ ἐξομολογούμενος ἐναντίον τοῦ θεοῦ αὐτοῦ , καθὼς ἦν ποιῶν ἔμπροσθεν .
χρὴ οὖν ὁρᾶν τὴν εὐλάβειαν τοῦ μακαρίου Δανιήλ , πῶς εἰ καὶ ἐδόκει ἐν τοῖς βασιλικοῖς πράγμασιν ἀποσχολεῖσθαι , ἀλλὰ γοῦν τῇ προσευχῇ τὸ καθ ἡμέραν προσεκαρτέρει , ἀποδιδοὺς τὰ μὲν Καίσαρος τῷ Καίσαρι , τὰ δὲ τοῦ θεοῦ τῷ θεῷ .
οὐκ ἠδύνατο τὴν μὲν ἡμέραν ἐν τῇ καρδίᾳ πρὸς τὸν θεὸν εὔχεσθαι , τὴν δὲ νύκτα ὡς ἐβούλετο ἐν τῷ οἴκῳ λαθραίως τῇ προσευχῇ σχολάζειν , ἵνα μὴ κινδυνεύσῃ 0 ;
ἀλλ οὐκ ἠθέλησεν .
εἰ γὰρ τοῦτο ἐ πεποιήκει , εἶχον ἂν οἱ τακτικοὶ καὶ οἱ σατράπαι εἰπεῖν ·
πῶς φοβεῖται τὸν θεόν , ὁπότε τὸ δόγμα τοῦ βασιλέως ἐφοβήθη καὶ τοῖς ὑπ αὐτοῦ κελευσθεῖσιν ὑπετάγη ;
καὶ ἤμελλον μομφήν τινα καὶ ψόγον ἀπιστίας καταφέρειν κατ αὐτοῦ ·
ὑποκρίσεως γὰρ τοῦτο ἔργον ἦν , οὐ φόβου καὶ πίστεως τῆς πρὸς τὸν θεόν .
καὶ διὰ τοῦτο οὐκ ἔδωκεν ἀφορμὴν καταλαλίας τοῖς ἀντικειμένοις ·
ᾧ γὰρ ἄν τις ὑποταγῇ τούτῳ καὶ δεδούλωται .
Οἱ γὰρ θεῷ πιστεύοντες οὐκ ὀφείλουσιν οὔ τε ὑποκρίνεσθαι οὔ τε τοὺς ἐπ ἐξουσιῶν τεταγμένους φοβεῖσθαι , χωρὶς ἐὰν μή τι κακὸν ποιήσωσιν ·
εἰ δὲ ἕνεκεν τῆς εἰς θεὸν πίστεως ἕτερόν τι ποιεῖν αὐτοὺς ἀναγκάζουσιν , ἡδέως ἀποθνήσκειν μᾶλλον ἢ ποιεῖν τὰ ὑπ  αὐτῶν κελευόμενα 0 .
τῷ γὰρ εἰπεῖν τὸν ἀπόστολον πάσαις ἐξουσίαις ὑπερεχούσαις ὑποτάσσεσθαι οὐ περὶ τούτου λέγει , ἵνα ἀρνησάμενοι τὴν πίστιν ἡμῶν καὶ τὰ ὑπὸ τοῦ θεοῦ προστεταγμένα ἅπερ οἱ ἄνθρωποι κελεύουσιν ταῦτα καὶ ποιῶμεν , ἀλλὰ φοβουμένους τὰς ἐξου σίας μηδὲν κακὸν πράσσειν , ἵνα μὴ ὑπ αὐτῶν ὡς κακοποιοὶ κολασθῶμεν .
καὶ διὰ τοῦτο λέγει ·
θεοῦ διάκονός ἐστιν ὁ ἔκδικος τοῖς τὸ κακὸν πράσσουσιν .
τί 0 ;
θέλεις μὴ φοβεῖσθαι τὴν ἐξουσίαν ;
τὸ ἀγαθὸν ποίει , καὶ ἕξεις ἔπαινον ἐξ αὐτῆς .
ἐὰν δὲ τὸ κακὸν ποιῇς , φοβοῦ ·
οὐ γὰρ εἰκῇ τὴν μάχαιραν φορεῖ .
ὥστε κατὰ τοῦτοεἶπεν ὑποτάσσεσθαι τῷ ὁσίως καὶ εὐλαβῶς ἐν τῷ νῦν βίῳ ζῆν , πρὸ ὀφθαλμῶν ἔχοντας τὸν τῆς μαχαίρας κίνδυνον .
οἱ μὲν οὖν ἀπό στολοι κωλυόμενοι ὑπὸ τῶν ἀρχόντων καὶ γραμματέων τὸν λόγον λαλεῖν οὐκ ἐπαύοντο , πειθαρχοῦντες θεῷ μᾶλλον ἢ ἀνθρώποις , καὶ διὰ τοῦτο ἀγανακτήσαντες ἔθεντο αὐτοὺς ἐν τηρήσει δημοσίᾳ 0 ·
ἀλλ  ὁ ἄγγελος διὰ νυκτὸς ἐξαγαγὼν αὐτοὺς εἶπεν ·
πορευθέντες λαλεῖτε τὰ ῥήματα τῆς ζωῆς ταύτης .
Οὕτως οὖν καὶ ὁ Δανιήλ , κωλυόμενος προσεύχεσθαι , τῷ δόγματι τοῦ βασιλέως οὐχ ὑπετάγη , ἵνα μὴ δόξαν θεοῦ θῇ ὑποκάτω δόξης ἀνθρώπων .
εἰ γὰρ διὰ θεόν τις ἀποθνήσκει , χαίρεσθαι ὀφείλει ἐπὶ τούτῳ ζωὴν αἰώνιον εὑρών .
δεῖ ο ὖ ντοὺς εὖ ἐπι πόν ους ἁγ νῶ ς κ αὶ με τὰ φόβου ἐν τῷ κόσμῳ τούτῳ ζ ῶ ν τας , μηδεμίαν ἀφορμὴν διδόναι τοῖς ζητοῦσιν ἀφορμήν , ἵνα ἐν τούτῳ αὐτοὶ μᾶλλον καταισχύνωνται ·
ὃν τρόπον καὶ οἱ τακτικοὶ ἐζήτουν τότε κατὰ Δανιήλ ἀφορμὴν εὑρεῖν καὶ οὐχ ηὕρισκον , ὅτι πιστὸς ἦν .
εἰ δέ τινες βιάζονται τὸν θεὸν μὴ σέβειν μη δὲ αἰτεῖσθαι παρ αὐτοῦ , θάνατον ἡμῖν ἀπειλοῦντες , ἥδιστον μᾶλλον ἀποθνήσκειν ἢ ποιεῖν τὰ ὑπὸ τούτων κελευόμενα 0 .
τίς γὰρ ἡμᾶς χωρίσει ἀπὸ τῆς ἀγάπης τοῦ θεοῦ ;
θλῖψις ἢ στενοχωρία ἢ διωγμὸς ἢ λιμὸς ἢ κίνδυνος ἢ μάχαιρα 0 ;
καὶ διὰ τοῦτο ὁ μακάριος Δανιήλ τὸν θεὸν μᾶλλον φοβη θεὶς καὶ παραδοὺς ἑαυτὸν τῷ θανάτῳ ὑπὸ τοῦ ἀγγέλου ἐκ τῶν λεόν των διεσώθη .
οὐδεὶς γὰρ δύναται δυσὶν κυρί οις δουλ εύειν .
τοῦ γὰρ δια βόλου ἀεὶ ἡ τέχνη τοιαύτη γεγένηται εἰς τὸ διώκειν καὶ θλίβειν καὶ καταπονεῖν τοὺς ἁγίους , ἵνα μὴ ἐπαίρωσιν προσευχόμενοι χεῖρας ὁσίους τῷ θεῷ , εἰδὼς ὅτι ἡ τῶν ἁγίων προσευχὴ τῷ μὲν κόσμῳ εἰρήνην παρέχει , τῷ δὲ πονηρῷ κόλασιν .
ὥσπερ καὶ ἐν τῇ ἐρήμῳ , ἡνίκα ἂν ἐπῆρεν τὰς χεῖρας Μωϋσῆς , ὑπερίσχυσεν ὁ Ἰσραήλ , ἡνίκα δ ἂν κατέθηκεν , ὑπερίσχυσεν Ἀμαλήκ .
ὥσπερ τοῦτο ἕως νῦν γίνεται καὶ ἐφ ἡμῖν πληροῦται .
ἡνίκα γὰρ ἂν παυσώμεθα προσευχό μενοι , ὑπερισχύει καθ ἡμῶν ὁ ἀντικείμενος , ἡνίκα δὲ τῇ προσευχῇ προσκαρτεροῦμεν , κεκατάργηται ἡ τοῦ πονηροῦ δύναμις καὶ ἐξουσία .
Οὗτως οὖν καὶ ἐν τοῖς τακτικοῖς καὶ σατράπαις ἐνήργησεν τότε , ἵνα τὸ ἴδιον θέλημα δι αὐτῶν ἐπιτελέσ ῃ καὶ τ ὸν μα κάρι ον Δανιήλ εἰς τ ὸν λάκκον ἐμβάλῃ τῶν λεόντων .
ὃν  καὶ  παρατηρη σάμενοι καὶ ἰδόντες αὐτὸν τρεῖς τῆς ἡμέρας καιροὺς προσευχόμενον προσῆλθον λέγοντες τῷ βασιλεῖ ·
δαρεῖε βασιλεῦ 0 ·
οὐχὶ ὁρισμὸν ἔταξας ὅπως πᾶς ἄνθρωπος ὃς ἂν αἰτήσῃ παρὰ παντὸς θεοῦ καὶ ἀνθρώπου αἴτημα ἕως ἡμερῶν τριάκοντα ἀλλ ἢ παρὰ σοῦ , βασιλεῦ , ἐμβληθήσεται εἰς τὸν λάκκον τῶν λεόντων 0 ;
ἀληθινὸς ὁ λόγος καὶ τὸ δόγμα Μήδων καὶ Περσῶν οὐ παρελεύσεται .
οἱ δὲ πρὸς αὐτόν 0 ·
ἰδού , Δανιήλ ὁ ἀπὸ τῶν υἱῶν τῆς αἰχμαλωσίας τῆς Ἰουδαίας οὐχ ὑπετάγη τῷ δόγματί σου , καὶ καιροὺς τρεῖς τῆς ἡμέρας αἰτεῖ παρὰ τοῦ θεοῦ αὐτοῦ τὰ αἰτήματα αὐτοῦ .
τότε ὁ βασιλεὺς τὸ ῥῆμα ὡς ἤκουσεν πολὺ ἐλυπήθη ἐπ αὐτῷ καὶ περὶ τοῦ Δανιήλ ἠγωνίσατο τοῦ ἐξελέσθαι αὐτόν .
ἐπιγνοὺς γὰρ τὴν τούτων μηχανήν , ὡς ἐχθραίνοντες τῷ Δανιήλ , ἅτε δὴ καὶ σοφωτέρῳ καὶ ἐνδοξοτέρῳ παρὰ πάντας αὐτοὺς ὄντι , ταύτην τὴν ἐπιβουλὴν κατ  αὐτοῦ συνέθεντο , δόλῳ τοῦτον τοῖς θηρίοις παραδοῦναι θελήσαντες , διεκρίνετο πρὸς τοὺς σατράπας , εἰ δύναιτο ἐξαιτησάμενος τοῦτον ἀπὸ τοῦ κινδύνου διασῶσαι .
ἀλλ  ἵνα μὴ ὑπὸ ἀνθρώπου ῥυσθῇ καὶ βασιλέως χάρις εἶναι νομισθῇ , ἔργον δὲ μᾶλλον θεοῦ ἐπ αὐτὸν τελούμενον φανῇ , ἑσπέρας ἤδη οὔσης καὶ τοῦ βασιλέως πρὸς τοὺς σατράπας ὑπὲρ αὐτοῦ διαλεγομένου ἔφασαν λέγοντες ·
γνῶθι , βασιλεῦ , ὅτι τὸ δόγμα Μήδοις καὶ Πέρσαις τοῦ πάντα ὁρισμὸν καὶ στάσιν ἣν ἂν ὁ βασιλεὺς στήσῃ οὐ δεῖ παραλλάξαι , ἐν τούτῳ τῷ λόγῳ δυσωπῆσαι τὸν βασιλέα βουλόμενοι , ὡς εἰ μὴ τὸ ὑπ αὐτοῦ ὁρισθὲν δόγμα κύριον καὶ βέβαιον γενηθῇ , καὶ τὰ λοιπὰ τὰ ὑπ αὐτοῦ ὁριζόμενα ἄκυρα εἶναι νομισθήσεται .
διὰ ποίαν οὖν αἰτίαν μόνου τοῦ Δανιήλ οἱ σατράπαι κατηγόρησαν ;
πάντως γὰρ καὶ οἱ τρεῖς παῖδες ἦσαν σὺν αὐτῷ προσ ευχόμενοι ·
εἰ γὰρ τῷ τοῦ Ναβουχοδονόσορ προστάγματι οὐχ ὑπή κουσαν , πολλῷ μᾶλλον τῷ τοῦ Δαρείου δόγματι 0 .
αἰτία δὲ ἥδε 0 ·
ἐπειδὴ γὰρ τότε ἐπὶ τοῖς χρόνοις Ναβουχοδονόσορ , παρόντος μὲν τοῦ Δανιήλ , οἱ Χαλδαῖοι οὐδενὸς ἑτέρου κατηγόρησαν , εἰ μὴ μόνον τῶν τριῶν παίδων 0 ·
αὐτοῖς γὰρ τὸ μαρτύριον ἀπέκειτο .
οὕτως νῦν ἐπὶ τοῖς καιροῖς Δαρείου τοῦ Δανιήλ μόνου κατηγόρησαν ·
αὐτοῦ γὰρ ἡ κλῆσις ἦν .
κατὰ γὰρ καιροὺς θεῷ ἄνθρωπος οὐ λείπει , ἵνα δι αὐτῶν δοξασθῇ ·
ὡς ὁ προφήτης λέγει ·
ὁ ποιῶν τοὺς κόσμους αὐτοῦ κατὰ τὸν ἕνα ἐπ  ὀνόματι αὐτῶν καλέσει αὐτούς .
τότε τοίνυν μὴ δυνάμενος Δαρεῖος ἐπὶ πλεῖον ἀντιλέγειν τοῖς σατράπαις εἶπεν ἀχθῆναι τὸν Δανιήλ , καὶ ἐνέβαλον αὐτὸν εἰς τὸν λάκκον τῶν λεόντων .
καὶ ἀποκριθεὶς ὁ βασιλεὺς εἶπεν αὐτῷ ·
ὁ θεός σου , ῷ σὺ λατρεύεις ἐνδελεχῶς , αὐτὸς ἐξελεῖταί σε , εὐθυμεῖν τοῦτον προτρεπόμενος ·
ἐπειδὴ γὰρ ἐγὼ μὲν βουληθεὶς οὐκ ἠδυνήθην καίτοι βασιλεὺς ὤν , ὁ θεὸς ᾧ σὺ λατρεύεις , αὐτὸς ἐξελεῖταί σε , ἵνα τὰ παρὰ ἀνθρώποις ἀδύνατα παρὰ τῷ θεῷ δυνατὰ εἶναι δειχθῇ .
καὶ ἤνεγκαν λίθον καὶ ἐπέθηκαν ἐπὶ τὸ στόμα τοῦ λάκκου , καὶ ἐσφραγίσατο ὁ βασιλεὺς ἐν τῷ δακτυλίῳ αὐτοῦ , ὅπως μὴ ἀλλοιωθῇ πρᾶγμα ἐν τῷ Δανιήλ .
καὶ τοῦτο δὲ κακοηθείας ἔργον ἦν ·
εὐλα βούμενοι γὰρ οἱ σατράπαι , μήπως λάθρα ὁ βασιλεὺς κελεύσῃ τοῦτον ἐκ τοῦ λάκκου ἀνασπασθῆναι , ἠξίωσαν σφραγισθῆναι τὸν λίθον .
ὃν τρόπον καὶ οἱ τῶν Φαρισαίων ἄρχοντες ἐποίησαν ἐπὶ τῷ σωτῆρι σφραγίσαντες τὸν λίθον μετὰ τῆς κουστωδίας .
τούτου τοίνυν γενομένου ἀπῆλθεν ὁ βασιλεὺς εἰς τὸν οἶκον αὐτοῦ καὶ ἐκοιμήθη ἄδειπνος καὶ ἐδέσματα οὐκ εἰσήνεγκαν αὐτῷ καὶ ὁ ὕπνος ἀπέστη ἀπ αὐτοῦ .
πόσον ποιεῖ ἀνὴρ δίκαιος τὸν θεὸν φοβούμενος , ἵνα λυπηθεὶς ἐπ αὐτῷ ὁ βασιλεὺς μη δὲ τροφὴν προσενέγκηται .
καὶ οἱ μὲν σατράπαι δι ὅλης τῆς νυκτὸς εὐφραί νοντο , ὡς βραβεῖον κατὰ Δανιήλ λαβόντες , ὁ δὲ βασιλεὺς δι ὅλης τῆς νυκτὸς ἀγρυπνῶν ἐπένθει , τοιοῦτον ἄνδρα ἀδίκως ἀπολέσας , εὐλαβούμενος μήπως δι αὐτὸν καὶ αὐτὸς κινδυνεύσῃ .
οὐ γὰρ ἔλαθεν τοῦτον τὰ τῷ Ναβουχοδονόσορ συμβάντα καὶ τὰ ἐπὶ τοῦ Βαλτάσαρ γενόμενα , τοῦ μὲν ἐκ τῆς βασιλείας ἐκδιωχθέντος τοῦ δὲ διὰ τὰ σκεύη τὰ ἅγια αὐτῇ τῇ νυκτὶ ἀναιρεθέντος .
τότε τοίνυν ἀνέστη πρωῒ ἐν φωτὶ καὶ ἐν σπουδῇ ἦλθεν εἰς τὸν λάκκον τῶν λεόντων , καὶ φωνήσας ἰσχυρᾷ φωνῇ εἶπεν ·
δανιήλ , ὁ δοῦλος τοῦ θεοῦ τοῦ ζῶντος , ὁ θεός σου , ᾧ σὺ λατρεύεις ἐνδελεχῶς , εἰ ἠδυνήθη ἐξελέσθαι σε ἐκ στόματος τῶν λεόντων 0 ;
πόθεν οὖν κινηθεὶς τοῦτο τὸ ῥῆμα ἐφθέγξατο ὁ βασιλεύς , εἰ μὴ ὅτι ἠκηκόει τὰ ἐπὶ τῶν παίδων συμβάντα , οἳ μὴ θελήσαντες τῷ προστάγματι τοῦ βασιλέως ὑποταγῆναι ἐκ καμίνου πυρὸς διεσώθησαν ; . . .
τὸ ὅμοιον ἐπ αὐτῷ συμβήσεται , ἀνθ ὧν τὸν μὲν θεὸν ἐφοβήθη , τὸ δὲ δόγμα Μήδων καὶ Περσῶν ἐξουδένωσεν .
καὶ εἶπεν Δανιήλ τῷ βασιλεῖ ·
ὁ θεός μου ἀπέστειλεν τὸν ἄγγελον αὐτοῦ καὶ ἐνέφραξεν τὰ στόματα τῶν λεόντων καὶ οὐκ ἐλυμήναντό με , ὅτι κατενώπιον αὐτοῦ εὐθύτης εὑρέθη μοι καὶ ἐνώπιον δὲ σοῦ , βασιλεῦ , παράπτωμα οὐκ ἐποίησα .
πόσον ποιεῖ πεποίθη σιν πρὸς θεὸν ἔχειν μᾶλλον ἢ πρὸς ἀνθρώπους 0 .
ἄνθρωποι μὲν γὰρ ἀφελπίζουσιν καὶ θανάτῳ παραδιδόασιν , ὁ δὲ θεὸς τοὺς δούλους αὐτοῦ οὐκ ἐγκαταλείπει .
διὰ τοῦτο ὁ ψαλμῳδὸς διδάσκει λέγων ·
ἀγαθὸν πεποιθέναι ἐπὶ κύριον ἢ πεποιθέναι ἐπ ἄνθρωπον 0 ·
ἀγαθὸν ἐλπίζειν ἐπὶ κύριον ἢ ἐλπίζειν ἐπ ἄρχουσιν 0 .
τότε τοίνυν τοῦ ἀγγέλου ἐν τῷ λάκκῳ φανέντος τὰ μὲν θηρία τὰ ἄγρια ἡμερώθη καὶ τούτῳ τὰς οὐρὰς σαίνοντες οἱ λέοντες προσέχαιρον ὡς νέῳ Ἀδὰμ ὑποτασσόμενοι ·
λείχοντες μὲν τοὺς τοῦ Δανιήλ ἁγίους πόδας καὶ πρὸς τὰ ἴχνη τῶν τούτου ποδῶν ἐκυλίοντο πατεῖσθαι καὶ αὐτοὶ ὑπ  αὐτοῦ ἐπιθυμοῦντες .
εἰ γὰρ πιστεύομεν , ὅτι Παύλου εἰς θηρία κατακριθέντος ἀφεθεὶς ἐπ αὐτὸν ὁ λέων εἰς τοὺς τούτου πόδας ἀνα πεσὼν περιέλειχεν αὐτόν , πῶς οὐχὶ καὶ τὰ ἐπὶ τοῦ Δανιήλ γενόμενα πιστεύσομεν , ἅπερ καὶ αὐτὸς Δαρεῖος πᾶσιν  τοῦτο  διὰ γραμμάτων ἀποστείλας διηγήσατο ;
καὶ ἐν ταῖς Περσῶν καὶ Μήδων βίβλοις ταῦτα ὄντως ἕως σήμερον ἀναγέγραπται , ἵνα μὴ μόνον Ἑβραῖοι , μη δὲ μόνοι Βαβυλώνιοι , ἀλλὰ καὶ Μῆδοι καὶ Πέρσαι καὶ πάντα τὰ ἔθνη τὰ ὑπὸ τὸν οὐρανὸν οἰκοῦντα ἀκούσαντες τὰ γενόμενα καὶ αὐτοὶ τὸν θεὸν φοβηθῶσιν .
ὡς καὶ τότε Δαρεῖος ἀκούσας τὴν τοῦ Δανιήλ φωνὴν καταπλαγεὶς ἐθαύμασεν , καὶ ἐκέλευσεν ἀποκυλισθῆναι τὸν λίθον καὶ εἶδεν τὸν Δανιήλ ἐν μέσῳ τῶν λεόντων καθήμενον καὶ ταῖς ἰδίαις χερσὶν τὴν τούτων κόμην καταψήχοντα .
καὶ δὴ συγκαλε σάμενος ἅπαντας , ἐπέδειξεν αὐτοῖς τὸ τεράστιον θέαμα , θῆρας ἀγρίους ὑπὸ ἀνδρὸς ἡμερωμένους καὶ ἐν ταῖς τούτου χερσὶν θαλπο μένους .
ἀναχθέντος τοίνυν τοῦ Δανιήλ ἐκ τοῦ λάκκου , πᾶσα διαφθορὰ οὐχ εὑρέθη ἐν αὐτῷ , ὅτι ἐπίστευσεν ἐν τῷ θεῷ αὐτοῦ .
τότε εἶπεν ὁ βασιλεύς , καὶ ἤγαγον τοὺς ἄνδρας τοὺς ἐνδιαβαλόντας τὸν Δανιήλ καὶ εἰς τὸν λάκκον τῶν λεόντων ἐνεβλή θησαν αὐτοὶ καὶ οἱ υἱοὶ αὐτῶν καὶ αἱ γυναῖκες αὐτῶν , καὶ οὐκ ἔφθασαν εἰς τὸ ἔδαφος τοῦ λάκκου , ἕως οὗ ἐκυρίευσαν αὐτῶν οἱ λέοντες καὶ πάντα τὰ ὀστᾶ αὐτῶν ἐλέπτυναν .
οἱ οὖν πεποιθότες ἐπὶ ἀνθρώπῳ βασιλεῖ καὶ τῷ πλησίον βόθρονὀρύξαντες αὐτοὶ εἰς αὐτὸν ἐμπεσοῦνταιεἰς ἀπώλειαν .
ὡς καὶ τότε ἐπὶ τοῖς τρισὶν παισὶν συνέβη ·
τῶν μὲν ἐν τῇ καμίνῳ ὄντων πῦρ οὐκ ἐκυρίευσεν , τοὺς δὲ ἔξω τῶν Χαλδαίων διοδεῦσαν κατέφλεξεν .
δικαίως γὰρ οἱ τοῦ θεοῦ ὀφθαλμοὶ ἀξίαν τὴν κρίσιν τοῖς ἀνθρώποις ἀπονέμουσιν .
ὡς καὶ τῷ Ἀμὰν μεταξὺ συνέβη , βουληθέντι τὸν Μαρδοχαῖον καὶ τὸ τούτου γένος μιᾷ ἡμέρᾳ διολέσαι ·
πεντήκοντα πήχεων ξύλον τούτῳ ἑτοιμάσας , αὐτὸς πανοικεὶ ἐν αὐτῷ ἐκρεμάσθη .
νῦν οἱ κατη γορή σαντες τοῦ Δανιήλ καὶ θηρίοις βρ ῶ μα τοῦτον παραδόντες αὐτοὶ ὑπὸ τῶν λεόντων διεφθάρησαν .
τότε Δαρεῖος ἐπέγραψεν πᾶσιν τοῖς λαοῖς φυλαῖς γλώσσαις τοῖς οἰκοῦσιν ἐν πάσῃ τῇ γῇ , εἰρήνην πᾶσιν καταγγέλλων καὶ διὰ τοῦ τότε προτεθέντος ὑπ αὐτοῦ  τοῦ  δόγματος τὸν θεὸν αὐτοὺς σέβειν ἀναγκάζων , καθὼς λέγει ·
ἐκ προσώπου μου ἐτέθη δόγμα ἐν πάσῃ ἀρχῇ τῆς βασιλείας μου εἶναι τρέμοντας καὶ φοβου μένους ἀπὸ προσώπου τοῦ θεοῦ Δανιήλ , ὅτι αὐτός ἐστιν θεὸς ζῶν καὶ μένων εἰς τοὺς αἰῶνας καὶ ἡ βασιλεία αὐτοῦ οὐ διαφθαρή σεται καὶ ἡ κυρεία αὐτοῦ ἕως τέλους ·
ἀντιλαμβάνεται καὶ ῥύεται καὶ ποιεῖ τέρατα καὶ σημεῖα ἐν τῷ οὐρανῷ καὶ ἐπὶ τῆς γῆς ·
ὅστις ἐξείλετο τὸ�� Δανιήλ ἐκ χειρὸς τῶν λεόντων 0 .
ἰδὲ σύ ·
σήμερον Βαβυλών ἐστιν ὁ κόσμος , σατράπαι δὲ τούτου αἱ ἐξουσίαι , Δαρεῖος δὲ ὁ τούτων βασιλεύς , λάκκος ‹ ὁ Ἅιδης , λέοντες δὲ οἱ ἄγγελοι › κολ α σταί 0 .
τὸν οὖν μα κάριον Δα ν ι ὴλ μίμησαι , τοὺς σατρά πας μὴ φοβηθεὶς καὶ ἀν θ ρ ωπίνῳ δόγματι μὴ ὑποταγείς , ἵνα βληθεὶς εἰς τὸν λάκκον τῶν λεόντων ὑπὸ τοῦ ἀγγέλου φρουρηθῇς καὶ τοὺς θῆρας ἡμερώσῃς καὶ ὑπ αὐτῶν ὡς δοῦλος θεοῦ προσκυνηθῇς καὶ διαφθορὰ ἐν σοὶ μὴ εὑρεθῇ , ἀλλὰ ζῶν ἐκ τοῦ λάκκου ἀνενεχθῇς καὶ τῆς ἀναστάσεως κοινωνὸς εὑρεθῇς καὶ τῶν ἐχθρῶν σου κυριεύσῃς καὶ τῷ ἀεὶ ζῶντι θεῷ εὐχαριστήσῃς .
αὐτῷ γὰρ ἡ δόξα καὶ τὸ κρά τος εἰς τοὺς ἀπεράντους αἰῶνας τῶν αἰώνων 0 .
‹ Ἐν τῷ πρώτῳ ἔτει Βαλτάσαρ βασιλέως Χαλδαίων Δανιήλ ἐνύπνιον εἶδεν , καὶ αἱ ὁράσεις τῆς κεφαλῆς αὐτοῦ ἐπὶ τῆς κοίτης αὐτοῦ , καὶ τὸ ἐνύπνιον ἔγραψεν 0 .
ὅσα μὲν οὖν ὑπὸ τοῦ πνεύματος δι  ὁραμάτων ἀπεκαλύφθη τῷ μακαρίῳ προφήτῃ , ταῦτα καὶ ἑτέροις ἀφθόνως διηγήσατο , ἵνα μὴ μόνον αὐτὸς ἑαυτῷ προφητεύων τὰ μέλλοντα φανῇ , ἀλλὰ καὶ ἑτέροις τοῖς βουλομένοις μετὰ πίστεως ἐρευνᾶν τὰς θείας γραφὰς προφήτης ἀποδειχθῇ .
ἐγὼ Δανιήλ ἐθεώρουν , καὶ ἰδοὺ οἱ τέσσαρες ἄνεμοι τοῦ οὐρανοῦ προσ έβαλλον εἰς τὴν θάλασσαν τὴν μεγάλην , καὶ τέσσαρα θηρία μεγάλα ἀνέβαινον ἐκ τῆς θαλάσσης διαφέροντα ἀλλήλοις ·
τὸ πρῶτον ὡσεὶ λέαινα καὶ πτερὰ αὐτῇ ὡσεὶ ἀετοῦ 0 .
ἐθεώρουν ἕως οὗ ἐξετίλη τὰ πτερὰ αὐτῆς , καὶ ἐξήρθη ἀπὸ τῆς γῆς , καὶ ἐπὶ ποδῶν ἀνθρώπου ἐστάθη , καὶ καρδία ἀνθρώπου ἐδόθη αὐτῇ .
καὶ ἰδοὺ θηρίον δεύτερον ὅμοιον ἄρκῳ , καὶ εἰς μέρος ἓν ἐστάθη καὶ τρία πλευρὰ ἐν τῷ στόματι αὐτῆς ἀνὰ μέσον τῶν ὀδόντων αὐτῆς , καὶ οὕτως ἔλεγον αὐτῇ 0 ·
ἀνάστηθι , φάγε σάρκας πολλάς .
ὀπίσω τούτου ἐθεώρουν , καὶ ἰδοὺ ἕτερον θηρίον ὡσεὶ πάρδαλις , καὶ αὐτῇ πτερὰ τέσσαρα πετεινοῦ ὑπεράνω αὐτῆς καὶ τέσσαρες κεφαλαὶ τῷ θηρίῳ , καὶ ἐξουσία ἐδόθη αὐτῇ 0 1 2 .
ὀπίσω τούτου ἐθεώρουν , καὶ ἰδοὺ θηρίον τέταρτον φοβερὸν καὶ ἔκθαμβον καὶ ἰσχυρὸν περισσῶς 0 ·
οἱ ὀδόντες αὐτοῦ σιδηροῖ καὶ οἱ ὄνυχες αὐτοῦ χαλκοῖ , ἐσθίον καὶ λεπτῦνον , καὶ τὰ ἐπίλοιπα τοῖς ποσὶν αὐτοῦ συνεπάτει 0 1 .
καὶ αὐτὸ διαφέρον περισσῶς παρὰ πάντα τὰ θηρία τὰ ἔμπροσθεν αὐτοῦ , καὶ κέρατα δέκα αὐτῷ 0 .
προσενόουν τοῖς κέρασιν αὐτοῦ , καὶ ἰδοὺ κέρας ἕτερον μικρὸν ἀνέβη ἐν μέσῳ αὐτῶν , καὶ τρία κέρατα τῶν ἔμπροσθεν αὐτοῦ ἐξερριζώθη ἀπὸ προσώπου αὐτοῦ ·
καὶ ἰδοὺ ὀφθαλμοὶ ὡσεὶ ὀφθαλμοὶ ἀνθρώπου ἐν τῷ κέρατι τούτῳ καὶ στόμα λαλοῦν μεγάλα 0 .
ἐθεώρουν ἕως ὅτε θρόνοι ἐτέθησαν , καὶ ὁ παλαιὸς τῶν ἡμερῶν ἐκάθισεν , καὶ τὸ ἔνδυμα αὐτοῦ λευκὸν ὡσεὶ χιὼν καὶ ἡ θρὶξ τῆς κεφαλῆς αὐτοῦ ὡσεὶ ἔριον καθαρόν 0 .
ὁ θρόνος αὐτοῦ φλὸξ πυρός , οἱ τροχοὶ αὐτοῦ πῦρ φλέγον 0 ·
ποταμὸς πυρὸς εἷλκεν ἔμπροσθεν αὐτοῦ .
χίλιαι χιλιάδες ἐλειτούργουν αὐτῷ καὶ μύριαι μυριάδες παρειστήκεισαν αὐτῷ .
κριτήριον ἐκάθισεν καὶ βίβλοι ἠνεῴχ θησαν .
ἐθεώρουν τότε ἀπὸ φωνῆς τῶν λόγων τῶν μεγάλων , ὧν τὸ κέρας ἐκεῖνο ἐλάλει , ἕως ἀνῃρέθη τὸ θηρίον καὶ ἀπώλετο καὶ τὸ σῶμα αὐτοῦ ἐδόθη εἰς καῦσιν πυρός ·
καὶ τῶν λοιπῶν θηρίων ἡ ἀρχὴ μετεστάθη , καὶ μακρότης ζωῆς ἐδόθη αὐτοῖς ἕως καιροῦ .
ἐπεὶ οὖν διάφορα θηρία ἐπεδείχθη τῷ μακαρίῳ Δανιήλ  τῷ προφήτῃ  καὶ ταῦτα ἀλλήλων διαφέροντα , δεῖ νοῆσαι ἡμᾶς , ὅτι οὐ περὶ θηρίων τινῶν διαλέγεται , ἀλλ ἐν τύπῳ καὶ εἰκόνι δείκνυσιν τὰς ἐν τῷ κόσμῳ τούτῳ ἐπαναστάσας βασιλείας , ὥσπερ θηρία διαφθεί ροντα τὴν ἀνθρωπότητα 0 .
τὴν γὰρ θάλασσαν τὴν μεγάλην τὸν σύμ παντα κόσμον λέγει , τέσσαρας δὲ ἀνέμους τοῦ οὐρανοῦ τὴν τετρα πέρατον κτίσιν σημαίνει .
τὸ οὖν εἰπεῖν 0 ·
εἶδον τέσσαρα θηρία ἀνα βαίνοντα ἐκ τῆς θαλάσσης , τὰς βασιλείας λέγει τοῦ κόσμου τούτου .
τὸ μὲν πρῶτον ὡσεὶ λέαινα καὶ πτερὰ αὐτῇ ὡσεὶ ἀετοῦ 0 .
λέαιναν οὖν εἰπὼν τὴν τῶν Βαβυλωνίων βασιλείαν ὀνομάζει , ἧς ἦρξεν τότε Ναβουχοδονόσορ .
τὸ δὲ εἰπεῖν πτερὰ αὐτῇ ὡσεὶ ἀετοῦ , ὅτι ὑψὼθη ὁ βασιλεὺς καὶ κατὰ τοῦ θεοῦ ἐπήρθη φυσιωθεὶς τῇ καρδίᾳ διὰ τὸ μέγαν καὶ ἔνδοξον αὐτὸν γεγενῆσθαι 0 .
ἔπειτα λέγει ·
ἐξετίλη τὰ πτερὰ αὐτῆς , καὶ ἐξήρθη ἀπὸ τῆς γῆς καὶ ἐπὶ ποδῶν ἀνθρώπου ἐστάθη καὶ καρδία ἀνθρώπου ἐδόθη αὐτῇ .
τοῦτο γὰρ ὄντως ἐπὶ τοῦ Ναβουχοδονόσορ συνέβη , καθὼς ἐν τῇ πρὸ ταύτης βίβλῳ σεσή μανται , καὶ αὐτὸς δὲ τοῦτο οὕτως ἐπ αὐτῷ γεγενῆσθαι μαρτυρεῖ , ὡς ἐξεδιώχθη ἀπὸ τῆς βασιλείας αὐτοῦ καὶ ἀφῃρέθη ἀπ αὐτοῦ ἡ δόξα καὶ ἡ μεγαλωσύνη ἣν ἐκέκτητο τὸ πρότερον .
ὥσπερ οὖν παντὸς ὀρνέου ἐπὰν ἐκτιλῇ τὰ πτερὰ ἀδυνατεῖ καὶ εὐάλωτον γίνεται , οὕτως καὶ τότε τοῦ βασιλέως ἀπέστησαν αἱ δυνάμεις , δι ὧν ἐδόκει καυ χᾶσθαι καὶ ὑψηλοφρονεῖν , οὓς φοβηθεὶς τότε ἔφυγεν εἰς τὴν ἔρημον , ἵνα μὴ ὑπ αὐτῶν ἀναιρεθῇ .
τὸ οὖν εἰπεῖν ἐπὶ ποδῶν ἀνθρώπου ἐστάθη καὶ καρδία ἀνθρώπου ἐδόθη αὐτῇ , τοῦτο δηλοῖ , ὅτι ταπεινο φρονήσας Ναβουχοδονόσορ καὶ ἐπιγνοὺς ἑαυτὸν ὅτι ἄνθρωπός ἐστιν ὑπὸ τὴν τοῦ θεοῦ ἐξουσίαν κείμενος , δεηθεὶς τοῦ κυρίου ἔτυχεν τῆς παρ  αὐτοῦ εὐσπλαγχνίας , πάλιν εἰς τὴν αὐτοῦ βασιλείαν καὶ δόξαν ἀποκατασταθείς .
καθὼς αὐτὸς μαρτυρεῖ λέγων ·
καὶ μετὰ τὸ τέλος τῶν ἡμερῶν ἐκείνων ἐγὼ Ναβουχοδονόσορ τοὺς ὀφθαλμούς μου εἰς τὸν οὐρανὸν ἀνέλαβον , καὶ αἱ φρένες μου ἐπ ἐμὲ ἐπεστράφησαν , καὶ τῷ ὑψίστῳ ηὐλόγησα καὶ τῷ ζῶντι εἰς τοὺς αἰῶνας ᾔνεσα καὶ ἐδόξασα , ὅτι ἡ ἐξουσία αὐτοῦ ἐξουσία αἰώνιος καὶ ἡ βασιλεία αὐτοῦ εἰς γενεὰν καὶ γενεάν , καὶ πάντες οἱ κατοικοῦντες τὴν γῆν εἰς οὐδὲν ἐλογίσθησαν καὶ ὡς οὐδὲν εἰσίν 0 .
τούτων οὕτως συμβάντων τοῖς τότε καιροῖς τῷ Ναβουχοδονόσορ , καθὼς ὁ μακάριος Δανιήλ ἐν τῷ ὁράματι ἡμῖν ἐδήλωσεν , καὶ αὐτὸς δὲ ὁ βασιλεὺς οὕτως τοῦτο ὡμολόγησεν , καὶ παυσαμένης τῆς τούτου ἀρχῆς ἐπὶ τοῦ Βαλτάσαρ , ἡνίκα αὐτὸς μὲν διὰ τὸ ἔργον ὃ ἔπραξεν διὰ νυκτὸς ἀνῃρέθη , ὡς σεσήμανται ἐν τῇ πρὸ ταύτης βίβ λῳ , παρέλαβεν δὲ τὴν βασιλείαν Δαρεῖος ὁ Μῆδος ὢν ἐτῶν ἑξήκοντα δύο , εὐλόγως ἕτερον θηρίον διηγεῖται ἀναβαῖνον ὁ προφήτης , ὅπερ ἦν ἡ ἄρκος , ἵνα ἐν τούτῳ ἐπιδείξῃ τὴν τῶν Περσῶν βασιλείαν .
καὶ τρία , φησίν , πλευρὰ ἐν τῷ στόματι αὐτῆς 0 .
τρία δὲ πλευρὰ κλίματα τρία ἐθνῶν λέγει , ὧν ἦρχεν αὐτὸ τὸ θηρίον ·
οἳ ἦσαν Μῆδοι , Ἀσσύριοι καὶ Βαβυλώνιοι .
καὶ οὕτως ἔλεγον αὐτῇ ·
οἱ γὰρ Πέρσαι ἐπαναστάντες τοῖς τότε καιροῖς τὴν πᾶσαν χώραν ἠρήμωσαν καὶ πολλοὺς τῶν ἀνθρώπων ὑποδούλους ἑαυ τοῖς ποιήσαντες διέφθειραν .
ὥσπερ γὰρ τὸ θηρίον , ἡ ἄρκος , ῥυπα ρόν ἐστιν ζῶον καὶ σαρκοβόρον , σπαράσσον ὄνυξίν τε καὶ ὀδοῦσιν , οὕτως ἐγενήθη καὶ ἡ τῶν Περσῶν βασιλεία , οἵτινες διεκράτησαν ἐπὶ ἔτη διακόσια τριάκοντα .
τινὲς δὲ τῶν ἱστοριογράφων ἐπὶ διακόσια τεσσαράκοντα πέντε ἔτη τούτους κεκρατηκέναι ἀνεγρά ψαντο ἕως τῆς Δαρείου ἀρχῆς , ὃν καθελὼν Ἀλέξανδρος ὁ Μακεδὼν ἐν τῷ ἑβδόμῳ ἔτει μετέστησεν τὴν τῶν Περσῶν βασιλείαν εἰς τὴν Ἑλλάδα .
καθὼς καὶ Δανιήλ λέγει ·
ὀπίσω τούτου ἐθεώρουν καὶ ἰδοὺ θηρίον ἕτερον ὡσεὶ πάρδαλις , καὶ αὐτῇ πτερὰ τέσσαρα πετεινοῦ ὑπερ άνω αὐτῆς καὶ τέσσαρες κεφαλαὶ τῷ θηρίῳ καὶ ἐξουσία ἐδόθη αὐτῇ 0 1 .
πάρδαλιν οὖν ὀνομάσας , τὴν τῶν Ἑλλήνων βασιλείαν ἐσήμανεν , ὧν ἦρχεν Ἀλέξανδρος ὁ Μακεδών ·
ἀφωμοίωσεν δὲ αὐτοὺς παρδάλει διὰ τὸ γεγενῆσθαι αὐτοὺς ὀξεῖς τῷ νοῒ καὶ πολυμηχάνους ἐν τοῖς λογισ μοῖς καὶ πικροὺς τῇ καρδίᾳ , ὃν τρόπον καὶ τὸ ζῶον ποικίλον ἐστὶν τῇ ἰδέᾳ , ὀξὺ δὲ εἰς τὸ κακοποιῆσαι καὶ αἷμα ἀνθρώπου πιεῖν 0 .
τέσσαρα δέ , φησίν , πτερὰ πετεινοῦ ὑπεράνω αὐτῆς καὶ τέσσαρες κεφαλαὶ τῷ θηρίῳ 0 .
μετὰ γὰρ τὸ ὑψωθῆναι τὴν βασιλείαν Ἀλεξάνδρου καὶ αὐξηθῆναι καὶ εἰς πάντα τὸν κόσμον ὀνομασθῆναι , διεμερίσθη ἡ βασιλεία αὐτοῦ εἰς τέσσαρας ἀρχάς .
τελευτῶν γὰρ ὁ Ἀλέξανδρος διεῖλεν αὐτὴν τοῖς συντρόφοις τοῖς ἐκ τοῦ γένους αὐτοῦ τέσσαρσιν ἀνθρώποις , Σελεύκῳ , Δημητρίῳ , Πτολεμαίῳ καὶ Φιλίππῳ , καὶ ἐπέθεντο πάντες οὗτοι διαδήματα , καθὼς Δανιήλ τοῦτο προμηνύει καὶ ἐν τῇ πρώτῃ βίβλῳ τῶν Μακκαβαϊκῶν ἀναγέγραπται .
κρατησάντων οὖν τῶν Ἑλλήνων ἐπὶ ἔτη τριακόσια , ἕτερόν μοι πάλιν σημαίνει ὁ προφήτης .
φησὶν γὰρ οὕτως ·
ὀπίσω τούτου ἐθεώρουν , καὶ ἰδοὺ θηρίον τέταρτον φοβερὸν καὶ ἔκθαμβον καὶ ἰσχύον περισσῶς ·
καὶ  οἱ ὀδόντες αὐτοῦ σιδηροῖ καὶ οἱ ὄνυχες αὐτοῦ χαλκοῖ , ἐσθίον καὶ λεπτῦνον , καὶ τὰ ἐπίλοιπα τοῖς ποσὶν αὐτοῦ συν επάτει 0 1 ·
καὶ αὐτὸ διαφέρον περισσῶς παρὰ πάντα τὰ θηρία τὰ ἔμπροσθεν αὐτοῦ καὶ κέρατα δέκα αὐτῷ 0 .
προσενόουν τοῖς κέρασιν αὐτοῦ καὶ ἰδοὺ κέρας ἕτερον μικρὸν ἀνέβη ἐν μέσῳ αὐτῶν καὶ τρία κέρατα τῶν ἔμπροσθεν αὐτοῦ ἐξερριζώθη ἀπὸ προσώπου αὐτοῦ ·
καὶ ἰδοὺ ὀφθαλμοὶ ὡς ὀφθαλμοὶ ἀνθρώπου ἐν τῷ κέρατι τούτῳ καὶ στόμα λαλοῦν μεγάλα 0 1 .
ἐθεώρουν ἕως ὅτου θρόνοι ἐτέθησαν , καὶ παλαιὸς ἡμερῶν ἐκάθητο , καὶ τὸ ἔνδυμα αὐτοῦ λευκὸν ὡσεὶ χιών , καὶ ἡ θρὶξ τῆς κεφαλῆς αὐτοῦ ὡσεὶ ἔριον καθαρόν 0 ·
χίλιαι χιλιάδες ἐλειτούργουν αὐτῷ καὶ μύριαι μυριάδες παρ ειστήκεισαν αὐτῷ ·
κριτήριον ἐκάθισεν καὶ βίβλοι ἠνεῴχθησαν .
ὅτι μὲν οὖν μετὰ τὴν τῶν Ἑλλήνων βασιλείαν ἑτέρα ἄλλη οὐκ ἐγήγερται βασιλεία , εἰ μὴ ἡ κρατοῦσα νῦν , ἣ καὶ συνέστηκεν , καὶ τοῦτο πᾶσιν πρόδηλόν ἐστιν 0 .
ἥτις ὀδόντας μὲν ἔχει σιδηροῦς διὰ τὸ πάντας δαμάζειν καὶ λεπτύνειν τῇ ἰδίᾳ ἰσχύϊ ὥσπερ ὁ σίδηρος 0 ·
τὰ δὲ ἐπίλοιπα τοῖς ποσὶν αὐτοῦ συνεπάτει διὰ τὸ μὴ καταλείπε σθαι ἑτέραν βασιλείαν ἔτι μετὰ ταύτην , ἀλλ ἢ ἐξ αὐτῆς ταύτης κέρατα δέκα ἀναφύεσθαι καὶ ἐν μέσῳ αὐτῶν ἓν μικρὸν ἀναβαίνειν καὶ τρία τῶν πρώτων ἐκριζοῦν .
ὥσπερ γὰρ ἐπὶ τῆς παρδάλεως προεῖπεν ὁ προφήτης , ὅτι τέσσαρες κεφαλαὶ τῷ θηρίῳ , καὶ ἐγένετο καὶ ἐμερίσθη ἡ βασιλεία Ἀλεξάνδρου εἰς τέσσαρας ἀρχάς , οὕτως καὶ νῦν προσδοκᾶν δεῖ , ἕως ἀναβήσεται δέκα κέρατα ἐξ αὐτῆς ταύτης , ὅταν ὁ χρόνος τοῦ θηρίου πληρωθῇ καὶ τὸ μικρὸν κέρας , ὅπερ ἐστὶν ὁ ἀντίχριστος , ἐν αὐτοῖς αἰφνιδίως ἀναφανῇ , καὶ ἡ δικαιοσύνη ἐκ τῆς γῆς ἐξαρθῇ , καὶ ὁ πᾶς κόσμος εἰς συντέλειαν τότε παρῇ .
ὥστε οὔ τε προλαμβάνειν ἡμᾶς δεῖ τὴν τοῦ θεοῦ βουλήν , ἀλλὰ μακροθυμεῖν καὶ δέεσθαι , ἵνα μὴ εἰς τοιούτους χρόνους ἐμπέσωμεν , οὔ τε μὴν ἀπιστεῖν , ὡς μὴ μέλλοντα ταῦτα γίνεσθαι .
εἰ γὰρ τὰ πρῶτα , ὅσα προεῖπον οἱ προφῆται , οὐκ ἐγένοντο , μη δὲ ταῦτα προσδόκα ·
εἰ δὲ ἐκεῖνα ἐγένοντο κατὰ καιροὺς ἰδίους καθὼς προείρηται , πάντως καὶ ταῦτα τελεσθήσονται .
τὸ γὰρ λέγειν τινάς 0 ·
καὶ πότε ταῦτα ἔσται ;
ἀπίστων ἐστὶν ἀνθρώπων , οὐ πιστευόντων ·
τὸ δὲ προγινώσκειν τὰ ἐσόμενα καὶ πιστεύειν , ὅτι οὕτως ἔσται , μακαρίου ἐστὶν ἀνδρός , εἰδότος καὶ σιωπῶντος , ἵνα μή ποτε πολλὰ λαλῶν κινδυνεύσῃ .
ὅτι δὲ ἀληθῆ ἐστι ταῦτα καὶ πρόδηλα τοῖς τοῦ θεοῦ δούλοις γεγένηται , ἐπιδείξωμεν καὶ ἑτέρως .
οὐδὲν γὰρ ὅλως ψεύδεται ἡ γραφή , οὐ δὲ τὸ πνεῦμα τὸ ἅγιον πλανᾷ τοὺς δούλους αὐτοῦ τοὺς προ φήτας , δι ὧν εὐηρέστησεν τὴν βουλὴν τοῦ θεοῦ καταγγεῖλαι τοῖς ἀνθρώποις , ἵνα βλέποντες ταῦτα γινόμενα μὴ σφαλλώμεθα , μη δὲ ὡς ξένα ταῦτα θεωροῦντες ταρασσώμεθα .
ἄλλως γὰρ ἡ συντέλεια τῷ κόσμῳ τούτῳ ἐπελθεῖν οὐ δύναται , εἰ μὴ οὕτως 0 .
ὥσπερ γὰρ ἐπὶ Σοδόμων , ἡνίκα ἐπληρώθη αὐτῶν τὰ παραπτώματα , εὐθέως τὸ πῦρ κατῆλθεν ἐπ αὐτοὺς καὶ ἀπόλοντο , οὕτως καὶ νῦν ἔσται ·
ἡνίκα πληθυνθῇ ἡ ἀνομία ἐν τῷ κόσμῳ καὶ διαμερισθῇ τὸ νῦν σιδηροῦν θηρίον εἰς τὰ δέκα κέρατα καὶ γένωνται ἀκαταστασίαι καὶ ἀσυμφωνίαι , ἄλλων ἀλλαχῇ διασπώντων τὸ βασίλειον , τότε ἥξει ἐπ  αὐτοὺς τὸ τέλος .
ἐπεὶ οὖν φθάσαντες καὶ ἐν ἑτέρῳ λόγῳ περὶ τούτων ἀποδε δώκαμεν τὸν λόγον , τήν τε τοῦ ἀντιχρίστου παρουσίαν καὶ τὸ τούτου γένος , καὶ πόθεν καὶ πῶς παρέσται ὁ πλάνος , καὶ τὴν πρᾶξιν αὐτοῦ οὐκ ἐσιωπήσαμεν , ὅμως καὶ νῦν δι ὀλίγων ἐπιμνησθήσομαι , ἵνα κατὰ πάντα ἑδραίως ἑστὼς ὁ ἄνθρωπος καὶ ἐν μηδενὶ βαμβαίνων τῷ νοῒ ἐξ ὅλης καρδίας τῷ θεῷ πιστεῦσαι δυνηθῇ .
λέγει γὰρ ὁ μακά ριος Δανιήλ ἐπιλύων τὸ ὅραμα τῷ Ναβουχοδονόσορ , λέγω δὴ τὸ τῆς εἰκόνος , ἧς τὴν κεφαλὴν χρυσὸν εἶναι ἀπεφήνατο , ἔπειτα χεῖρας καὶ βραχίονας καὶ στῆθος ἄργυρον , εἶτα κοιλίαν καὶ μηροὺς χαλκόν , ἔπειτα κνήμας σίδηρον , εἶτα , πόδας 0 1 ·
ἐν τούτοις μέρος μέν τι σιδη ροῦν καὶ μέρος ὀστράκινον , ἵνα ἐν τούτῳ ἀποδείξῃ , ὅπερ νῦν ἐν τῷ αὑτοῦ ὁράματι διὰ τῶν θηρίων διηγήσατο 0 ·
ὡς τὸν μὲν χρυσὸν εἶναι τὴν τῶν Βαβυλωνίων βασιλείαν , ἥτις ἦν ἡ λέαινα , τὸν δὲ ἄργυρον τὴν τῶν Περσῶν , ἥτις ἦν ἡ ἄρκος , εἶτα τὸν χαλκὸν τὴν τῶν Ἑλλήνων , ὧν ἦρξεν Ἀλέξανδρος ὁ Μακεδών , ἵνα δείξῃ τὴν πάρδαλιν 0 1 2 .
μετὰ ταῦτα λέγει κνήμας σιδηρᾶς , ἵνα τὸ θηρίον τὸ φοβερὸν καὶ ἔκθαμβον σημάνῃ , τὸ ἔχον τοὺς ὀδόντας σιδηροῦς , ὅπερ ἐστὶν οἱ νῦν κρατοῦντες Ῥωμαῖοι , ἰσχυροὶ ὄντες ὡς ὁ σίδηρος 0 .
μετὰ γοῦν τὰς κνήμας τῆς εἰκόνος τὰς σιδηρᾶς τί περιλείπεται , εἰ μὴ οἱ πόδες , ἐν οἷς εἰσιν δέκα δάκτυλοι καὶ οὗτοι ἀναμεμιγμένοι ὀστράκῳ καὶ σιδήρῳ , ἵνα διὰ μὲν τῶν δέκα δακτύλων σημανθῇ τὰ δέκα κέρατα , διὰ δὲ τοῦ ὀστράκου καὶ τοῦ σιδήρου ἡ τούτων ἀσυμφωνία , ὡς συμμιγεῖς μὲν ἔσονται ἐν σπέρμασιν ἀνθρώπων , οὐκ ἔσονται δὲ κολλώμενοι οὗτος μετὰ τούτου 0 ;
καθάπερ γὰρ ὁ σίδηρος οὐκ ἀνα μίγνυται μετὰ τοῦ ὀστράκου , οὕτως οὐ δὲ τότε οἱ ἄνθρωποι ἀλλή λοις ὁμονοεῖν δυνήσονται , ἄλλων ἀλλαχῇ ἀτάκτως φερομένων καὶ ἑαυτοῖς τὸ βασίλειον κατὰ ἔθνη διαιρουμένων .